Nóg ‘n Krejcir-vennoot doodgeskietRadovan Krejcir Foto: www.lidovky.cz ‘n Man van Serbië is Saterdag tydens ‘n vermeende huisroof in sy huis in Bedfordview, Johannesburg, doodgeskiet. “Die 54-jarige man is omstreeks 04:00 doodgeskiet,” het brig. Neville Malila, woordvoerder van die polisie, gesê. “Twee vermeende diewe het die man se huis deur ‘n oop venster op die eerste verdieping van sy huis betree. Hulle het die man se vrou wakker gemaak, haar aangesê om stil te bly en die ring van haar vinger afgehaal. Die man het toe wakker geword.” Die verdagtes het op die man losgebrand en die vrou het begin skree en uit die huis gehardloop om die sekuriteit te ontbied. “Die verdagtes het ‘n vuurwapen, selfone en R1 000 kontant gebuit,” het Malila gesê. Twee vuurwapens is in ‘n sak buite die huis opgespoor. Niemand is nog in verband met die voorval in hegtenis geneem nie. Volgens Eyewitness News is die man van Serbië verlede jaar saam met Radovan Krejcir, omstrede sakeman van Tsjeggië, in hegtenis geneem in verband met ‘n gewapende roof. Lees ook: Krejcir-moordkomplot: Teenstrydighede in bewyse Bedfordview-man by verkeerslig doodgeskiet; Krejcir ontken verbintenis Krejcir-moordkomplot: Beskuldigde in hof Krejcir-uitleweringsverhoor weer uitgestel Krejcir weer in die hof Krejcir se vermeende aanvaller dalk veiliger agter tralies Krejcir se winkel beroof Foto’s: Krejcir oorleef bisarre sluipmoordaanval